लंदन. ब्रिटेन के नए वीसा नियम वहां के परिवारों में विभाजन के बीज बो रहे हैं। संसदीय समिति तक ने इन्हें परिवार तोड़ने वाला बताया है।
समिति की रिपोर्ट के अनुसार, पिछले साल जुलाई में आय की न्यूनतम सीमा तय किए जाने के बाद से यह संकट खड़ा हुआ है। इससे हजारों वे लोग जिन्होंने यूरोपीय संघ के सदस्य देशों के अलावा भारत सहित किसी अन्य देश के नागरिक से शादी की है वे अपने जीवनसाथी को साथ नहीं रख पा रहे।
बच्चे अपने माता पिता से अलग हो गए हैं। ऐसी स्थिति में ब्रिटिश नागरिक को यह शपथ पत्र देना होता है कि वह अपने गैर यूरोपीय जीवन साथी को लाना चाहता है और उसकी सालाना आय 18,600 पाउंड (करीब 16 लाख 80 हजार रुपए) है। अगर वह एक बच्चे को भी साथ रखना चाहे तो उसे बताना पड़ता है कि वह आय 22,400 पाउंड (करीब 20 लाख 24 हजार रुपए) तक बढ़ा लेगा।
एक से अधिक संतान पर प्रति संतान यह रकम 2400 पाउंड बढ़ जाएगी। प्रवासन मामले की संसदीय समिति ने नए नियमों से प्रभावित 175 से अधिक परिवारों के मामलों का अध्ययन किया है।
समिति ने न्यूनतम आय की जरूरत की स्वतंत्र समीक्षा की मांग की है। एक ब्रिटिश महिला को अपने पति और दो
बच्चों से अलग होना पड़ा। इनमें से एक बच्चे की उम्र पांच महीने थी जिसे वह स्तनपान करवा रही थी। समिति की रिपोर्ट पर गृह विभाग के एक प्रवक्ता ने कहा कि ये नियम इसलिए बनाए गए हैं, जिससे जीवनसाथी के साथ ब्रिटेन में रहने आ रहा व्यक्ति करदाताओं पर बोझ न बने।
इतनी बड़ी संख्या देखकर हैरान
‘समिति नए नियमों की वजह से अपने जीवनसाथी, बच्चों और बुजुर्ग रिश्तेदारों से दूर हुए ब्रिटिश लोगों की संख्या देखकर दंग रह गई है।’
-बैरोनेस हैमवी, समिति की अध्यक्ष
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva